**EELNÕU 2022/81**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

OTSUS

### 26. mai 2022 nr

Viljandi linna üldplaneeringu ülevaatamise

tulemuste kinnitamine

Kohaliku omavalitsuse korralduse seaduse § 6 lõike 1 ning planeerimisseaduse § 92 lõike 1 alusel Viljandi Linnavolikogu

**o t s u s t a b:**

1. Kinnitada Viljandi Linnavolikogu 30.06.2010 otsusega nr 71 kehtestatud Viljandi linna üldplaneeringu ülevaatamise tulemused vastavalt lisale. Vajalik on uue üldplaneeringu koostamine.

2. Esitada kokkuvõte (lisa) üldplaneeringu ülevaatamise tulemusest valdkonna eest vastutavale ministrile.

3. Kehtestatud üldplaneeringu ülevaatamise tulemustest informeerida avalikkust.

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

5. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Olav Remmelkoor

**Esitatud:** 25.04.2022

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 9

**Hääletamine:** poolthäälteenamus

Seletuskiri

**Viljandi linna üldplaneeringu ülevaatamise tulemuste kinnitamine**

Eelnõu eesmärgiks on kinnitada Viljandi Linnavolikogu 30.06.2010 otsusega nr 71 kehtestatud Viljandi linna üldplaneeringu ülevaatamise tulemused.

Planeerimisseaduse § 92 (üldplaneeringu ülevaatamise kohustus) lõike 1 kohaselt vaatab kohaliku omavalitsuse volikogu üldplaneeringu üle iga viie aasta tagant.

Üldplaneeringu ülevaatamise põhilised eesmärgid on:

* saada terviklik pilt kohaliku omavalitsuse territooriumi ruumilisest arengust ja ruumilise planeerimise võimekusest, sh põhjustest, mis takistavad kohaliku omavalitsuse arengule suunatud planeerimistegevust;
* hinnata kohaliku omavalitsuse üldplaneeringu ajakohasust;
* määrata kindlaks olulisemad probleemid üldplaneeringu elluviimisel, ühise tegevuse korraldamisel riigiasutuste, naaberomavalitsuse ja infrastruktuuri valdajatega;
* kaaluda uue üldplaneeringu koostamise, üldplaneeringu muutmise või osalise kehtetuks tunnistamise vajadust.

Eelmine üldplaneeringu ülevaatamine Viljandi Linnavolikogu poolt toimus 2017. aastal. Üldplaneeringu ülevaatamise tulemused kinnitas Viljandi Linnavolikogu 21.09.2017 otsusega nr 436.

Üldplaneering on omavalitsusüksuse ruumilise planeerimise korraldamise töövahend. Üldplaneeringu eesmärk on kogu linna territooriumi või selle osa ruumilise arengu põhimõtete ja suundumuste määratlemine.

2022. aastal korraldas Viljandi Linnavolikogu 30.06.2010 otsusega nr 71 kehtestatud Viljandi linna üldplaneeringu ülevaatamise Viljandi Linnavalitsuse arhitektuuriamet.

Üldplaneeringu ülevaatamisega selgitati välja ja vaadati üle:

* planeeringukohase arengu tulemused ja planeeringu edasise elluviimise võimalused;
* planeeringu vastavus planeerimisseaduse eesmärgile;
* planeeringu elluviimisel ilmnenud olulised mõjud majanduslikule, sotsiaalsele, kultuurilisele ja looduskeskkonnale ning oluliste negatiivsete mõjude vähendamise tingimused;
* planeeringutest ja õigusaktidest tulenevate muudatuste planeeringusse tegemise vajadus;
* kehtivad detailplaneeringud ja nende vastavus üldplaneeringule;
* muud planeeringu elluviimisega seotud olulised küsimused.

Üldplaneeringu ülevaatamisel süveneti kehtiva üldplaneeringu sisusse ja käsitleti nii seaduses nõutud üldplaneeringut puudutavaid kui ka muid planeerimisega seotud teemasid. Arhitektuuriamet kasutas ka varasemalt teostatud üldplaneeringu üle vaatamise materjale.

Ülevaade ülevaatamise tulemustest on käesoleva otsuse eelnõu lisas.

Viljandi Linnavolikogu tegi 21.09.2017 otsuse, et vajalik on üldplaneeringu muutmine ja täpsustamine teemaplaneeringutega, mis käsitlevad:

* liikluskorraldust (sh liikluse rahustamine, parkimine, kergliiklusteede arendamine jms);
* miljööväärtuslikke alasid ja arhitektuurselt väärtuslikke ehitisi;
* haljastut (haljastus, rohealad, kaitsealad).

Ajavahemikul, mis on möödunud eelmisest üldplaneeringu ülevaatamisest 2017. aastal, ei ole vajadused üldplaneeringu täpsustamise osas muutunud.

Ülevaatamise tulemused tuleb esitada valdkonna eest vastutavale ministrile kuue kuu jooksul ülevaatamisest arvates.

Lisaks planeerimisseaduses üldplaneeringu ülevaatamise kohta sätestatule esitatakse valdkonna eest vastutavale ministrile ka ülevaade üldplaneeringut muutvate detailplaneeringute kohta.

Tulemuste ülevaates on vajalik esitada arvamus, kas üldplaneeringut on detailplaneeringutega oluliselt muudetud ning kas üldplaneering on seetõttu terviklik ja elluviidav.

Valdkonna eest vastutav minister võib pärast nimetatud arvamuse saamist esitada kohalikule omavalitsusele ettepaneku uue üldplaneeringu algatamiseks, kui tema hinnangul on üldplaneeringut detailplaneeringutega oluliselt muudetud.

Kehtestatud üldplaneeringu ülevaatamise tulemustest tuleb informeerida avalikkust.

Üldplaneeringu ülevaatamise tulemuste kinnitamine ei too kaasa eelarves kajastamata kulusid.

(allkirjastatud digitaalselt)

Olav Remmelkoor

peaarhitekt-arhitektuuriameti juhataja